Gewone willie

Die gewone willie (Andropadus importunus) is 'n sangvoël wat deel van die familie van tiptolle is. Die voël leef in kusstruike, woudblaredakke en rande, in dig beboste valleie en waterlope aan die suid- en ooskus en onmiddellike binneland van Suid-Afrika. Die voël word tot 20 cm lank.

 Voorkoms 
Die voël is valerig olyfbruin met wit oë. Hulle kom een-een of in pare voor maar word min gesien omdat hulle digte beskutting verkies. Hulle vreet bessies en vye.

 Ander name 
 Engelse naam: Sombre greenbul (bulbul)
 Wetenskaplike naam:  Andropadus importunus

 Bron 
 Natuurlewe van Suid-Afrika Duncan Butchart Struik Nature 2012 

 Sien ook 
 Alfabetiese lys van Suid-Afrikaanse voëls
 Lys van Suid-Afrikaanse voëls (gegroepeer)
 Lys van Suider-Afrikaanse voëls volgens wetenskaplike name

Kategorie:Tiptolle
Kategorie:Voëls van die Krugerwildtuin